Munnligur fyrispurningur til Sirið Stenberg landsstýriskvinnu við heilsumálum frá Honnu Jensen Munnligur fyrispurningur til landsstýriskvinnuna í heilsumálum, Sirið Stenberg 1) Hvussu fer arbeiðið við at góðkenna læknar fram í Føroyum í dag? 2) Finst ein føroysk autorisatión til læknar í føroyska heilsuverkinum? 3) Um ja, hvørji eru krøvini til eina slíka og innihaldið í krøvunum? Læknaútbúgving er ein drúgv gongd og hóast kanningar millum miðnámsnæmingar vísa, at stórur áhugi er fyri at fara undir hesa útbúgving, so gongur long tíð, áðrenn hesi (møguliga) koma aftur til Føroya í turnusskipanini og til at taka størv á seg. Afturat hesum kann vera trupult at siga, hvørjar sergreinir vit skulu viðmæla fólki, sum vilja starvast í Føroyum, at útbúgva seg til. Hetta fer ein meginætlan fyri føroyska heilsuverkið vónandi at bøta um.